b"\n_START_ARTICLE_\nTricking\n_START_PARAGRAPH_\nTricking (kilala din bilang martial arts tricking) ay ang impormal na pangalan ng isang uri ng himnastiko na batay sa galaw at pamamaraan ng martial arts._NEWLINE_Ang layunin ng palakasang ito ay makabuo ng iba\xe2\x80\x99t ibang klase ng paglundag, pagsipa at pag-ikot na maganda sa paningin._NEWLINE_Pinagsama sa 'tricking' ang iba\xe2\x80\x99t ibang uri ng galaw  mula sa iba\xe2\x80\x99t ibang uri ng sining tulad ng paglundag sa himnastiko, 540 na sipa mula sa Taekwondo, \xe2\x80\x98butterfly twist\xe2\x80\x99 mula sa Wushu at \xe2\x80\x98double leg\xe2\x80\x99 mula sa Capoeira. Makikilala ang \xe2\x80\x98tricking\xe2\x80\x99 sa mga kakaibang sipa, lundag at pag-ikot, at mga magagandang galaw na mapagkakakilanlan sa ibang sining. Ang tawag sa taong gumagawa ng \xe2\x80\x98tricking\xe2\x80\x99 ay isang \xe2\x80\x98trickster\xe2\x80\x99 or \xe2\x80\x98tricker\xe2\x80\x99.\n_START_SECTION_\nKasaysayan\n_START_PARAGRAPH_\nAng hilig na gumawa ng kakaiba at mahihirap na istilo at pamamaraan ay makikita sa \xe2\x80\x98martial arts\xe2\x80\x99 simula pa ng 1960\xe2\x80\x99s, mas nauna pa sa kasalukuyang kilos sa \xe2\x80\x98tricking\xe2\x80\x99. Kapansin-panisn ito sa Taekwondo na binigyang pansin ang pagpapabuti sa kakaibang pag-ikot, paglundag at pagsipa ng panahong iyon ng simulan ang pandaigdigang labanan._NEWLINE_Sa kasalukuyan, ang NASKA ( North American Sport Karate Association) ay nagdadaos ng paligsahan na mayroong \xe2\x80\x98Creative Open\xe2\x80\x99 at \xe2\x80\x98Xtreme Open\xe2\x80\x99 na kategorya. Sa \xe2\x80\x98Creative Open\xe2\x80\x99 ang kalahok ay hindi gumagawa ng mga patiwarik na pamamaraan at maari lamang sumipa ng paikot na hindi tataas sa 360o. Sa kabilang banda, ang lahat ng istilo ay pwedeng gawin sa \xe2\x80\x98Xtreme Open\xe2\x80\x99._NEWLINE_Ang \xe2\x80\x98tricking\xe2\x80\x99 ay nauso sa internet noong 2000\xe2\x80\x99s. Sa pagtatapos ng 2003, ang samahan ng \xe2\x80\x98tricking\xe2\x80\x99 sa internet ay lalo pang umunlad at napagsama ang mga \xe2\x80\x98trickers\xe2\x80\x99 sa buong mundo. Nang mauso ang YouTube, naipamahagi ng mga \xe2\x80\x98trickers\xe2\x80\x99 ang kanilang mga bidyo sa isa\xe2\x80\x99t isa at ang mundo ng \xe2\x80\x98tricking\xe2\x80\x99 ay nakaranas ng malawakang katanyagan at interes. Pinakita rin sa YouTube ang mga bagong kilos sa mga baguhang \xe2\x80\x98trickers\xe2\x80\x99. Sa simula ng 2008, nakakatanggap na ang \xe2\x80\x98tricking\xe2\x80\x99 ng mas malawak na publisidad at katanyagan kahit sa mga mga hindi \xe2\x80\x98trickers\xe2\x80\x99 dahil sa pagsisikap ng mga sikat na koponan tulad ng Loopkicks, Team FS, Unito, Disatrickz, Flipmonk Squad, Furious Force at New Age Ninjas (NAN).\n_START_SECTION_\nTerminolohiya\n_START_PARAGRAPH_\nHinahalintulad ang \xe2\x80\x98tricking\xe2\x80\x99 sa \xe2\x80\x98extreme martial arts\xe2\x80\x99 (XMA), subalit magkaiba ang dalawang ito. Kadalasan umiiwas ang mga \xe2\x80\x98trickers\xe2\x80\x99 na ihambing sila sa \xe2\x80\x98extreme martial arts\xe2\x80\x99 dahil sa negatibong impresyon nito sa mundo ng martial arts._NEWLINE_Ang totoong terminolohiyang  ginamit sa \xe2\x80\x98tricking\xe2\x80\x99 ay maraming masalimuot na salitang may unlapi at hulapi na nagsasalarawan ng mga pag-ikot, mayabang na porma at kaayusang teknikal. Ang mga salita tulad ng \xe2\x80\x98swipe\xe2\x80\x99, \xe2\x80\x98gyro\xe2\x80\x99, \xe2\x80\x98cheat\xe2\x80\x99, \xe2\x80\x98pop\xe2\x80\x99, \xe2\x80\x98missleg\xe2\x80\x99, \xe2\x80\x98switch\xe2\x80\x99, \xe2\x80\x98swingthru\xe2\x80\x99 at \xe2\x80\x98hyper\xe2\x80\x99 ay karaniwang ginagamit at naglalarawan ng sari-saring galaw.\n_START_SECTION_\nPag-unlad\n_START_PARAGRAPH_\nHindi tulad ng ibang matatagal ng palakasan, ang \xe2\x80\x98tricking\xe2\x80\x99 ay walang pormal na tuntunin at regulasyon, at walang organisasyong namamahala. Sa madaling salita, ang mga kalahok dito ay maaring gumawa ng kahit na anong kakaibang galaw at tatawagin itong \xe2\x80\x98trick\xe2\x80\x99, kahit na may mga kilos itong kasama talaga sa \xe2\x80\x98tricking\xe2\x80\x99. May mga \xe2\x80\x98trickers\xe2\x80\x99, lalo na yung mga nalaman lang ang \xe2\x80\x98tricking\xe2\x80\x99 sa internet ay may ugaling pag-aralan muna ang madadaling kilos tulad ng \xe2\x80\x98540 Kick\xe2\x80\x99, \xe2\x80\x98Aerial\xe2\x80\x99, \xe2\x80\x98Kip-Up\xe2\x80\x99 at \xe2\x80\x98Backflip\xe2\x80\x99; at unti-unting gumawa ng mas mahihirap na galaw. Subalit, kahit gaano kahirap ang kilos ay maiiba sa bawat taong gagawa nito. May mga galaw na madali para sa iba, ngunit mahirap para iba._NEWLINE_Ang mga \xe2\x80\x98trickster\xe2\x80\x99 ay maaaring hatiin sa iba-ibang kategorya ng istilo: mayroong mas gustong gawin ang mga kilos na ginagawa sa \xe2\x80\x98martial arts\xe2\x80\x99 ( kadalasang pinagsasama ang mga sipa sa isang \xe2\x80\x98trick\xe2\x80\x99), ang iba nama\xe2\x80\x99y \xe2\x80\x98freestyle gymnastics\xe2\x80\x99 at mga paglundag ( pagbibigay-pansin sa sunud-sunod na lundag at pagsasama-sama ng iba\xe2\x80\x99t ibang klase ng ikot), subalit karamihan sa \xe2\x80\x98tricksters\xe2\x80\x99 ay pinagsasama ang mga ito. Dapat silang mag-ensayong mabuti upang magawa nil ang kanilang mga \xe2\x80\x98tricks\xe2\x80\x99.\n_START_SECTION_\nPagsasanay\n_START_PARAGRAPH_\nDahil sa tagong estado ng \xe2\x80\x98tricking\xe2\x80\x99 halos hindi natutukan ang pag-eensayo at pagtuturo. Ang ibang gumagawa nito ay mayroong karanasan sa \xe2\x80\x98martial arts\xe2\x80\x99 at himnastiko, pero karamihan sa mga \xe2\x80\x98tricksters\xe2\x80\x99 ay nag-aral mag-isa. Dagdag sa kanilang kaalaman sa himnastiko at \xe2\x80\x98martial arts\xe2\x80\x99 ang mga \xe2\x80\x98trickster\xe2\x80\x99 ay kadalasang natuto sa kanilang mga kaibigan o sa ibang mga tao na mas unang natuto ng \xe2\x80\x98tricking\xe2\x80\x99. Maraming \xe2\x80\x98tricksters\xe2\x80\x99 na walang sapat na kagamitan para matuto ay napipilitang gayahin ang napapanood sa bidyo. Nakakahiligan na rin nilang bumuo ng mga koponan. Ang mga grupong ito ay hindi lamang naghihikayat sa ibang tao, kundi nakakapagtaguyod ng sariling pagkakakilanlan at kredibilidad bilang \xe2\x80\x98trickster\xe2\x80\x99 sa komunidad. Bukod dito ang mga nag-eensayo ay humihingi ng tulong sa mga  pagtitipon at kampo ng \xe2\x80\x98tricking\xe2\x80\x99 na nagpapakita sa kanila ng ibang taong may mas higit na kaalaman dito._NEWLINE_Kadalasang ginagawa ng mga \xe2\x80\x98trickers\xe2\x80\x99 ang kanilang mga \xe2\x80\x98stunts\xe2\x80\x99 sa damuhan o sa \xe2\x80\x98plyometric flooring\xe2\x80\x99. Banig sa gawa sa alpombra, trampolina o \xe2\x80\x98jumping jamborees\xe2\x80\x99 ay ginagamit upang mas maging pamiliar sa mga bagong galaw sa ligtas na kapaligiran. Dagdag pa sa pag-eensayo ng mga \xe2\x80\x98tricksters\xe2\x80\x99 ay ang kanilang pagpapabuti sa kondisyon ng kanilang mga katawan. Karaniwang makikita sa mga \xe2\x80\x98tricksters\xe2\x80\x99 ang pagpapakondisyon ng katawan at pagbubuhat ng barbel dahil karamihan sa mga galaw ay nangangailangan ng lakas. Kailangan din na may kakayahang ibaluktot ang katawan dahil sa mga kakaibang galaw na ginagawa sa \xe2\x80\x98tricking\xe2\x80\x99.\n_START_SECTION_\nUri\n_START_PARAGRAPH_\nHabang umuunlad ang \xe2\x80\x98tricking\xe2\x80\x99 nagkaroon ito ng iba\xe2\x80\x99t ibang klase ng \xe2\x80\x98trickers\xe2\x80\x99. Noong una mayroong lang dalawang klase ng \xe2\x80\x98trickers\xe2\x80\x99, ang \xe2\x80\x98martial arts trickers\xe2\x80\x99 at \xe2\x80\x98gymnastic trickers\xe2\x80\x99. Sa ngayon mayroon ng mga bagong uri ng \xe2\x80\x98trickers\xe2\x80\x99: \xe2\x80\x98breakdancer trickers\xe2\x80\x99, \xe2\x80\x98backyard trickers\xe2\x80\x99, \xe2\x80\x98high school trickers\xe2\x80\x99, at \xe2\x80\x98cheerleader trickers\xe2\x80\x99. Ang mga \xe2\x80\x98breakdancer trickers\xe2\x80\x99 ay gumagamit ng mga kombinasyon ng mga galaw ng \xe2\x80\x98tricking\xe2\x80\x99 sa kanilang mga sayaw para pahangain ang mga manonood o di kaya\xe2\x80\x99y yabangan ang mga katunggali nila. Ang mga \xe2\x80\x98backyard trickers\xe2\x80\x99 naman ay walang kaalaman sa \xe2\x80\x98martial arts\xe2\x80\x99 at natututo lamang sa panonood ng mga bidyo sa internet para matuto ng mga galaw at ineensayo nila ito sa kanilang bakuran. Ang mga \xe2\x80\x98high school trickers\xe2\x80\x99 ay mga estudyante sa mataas na paaralan humanga at inumpisahan gawin ito, madalas silang nag-eensayo sa \xe2\x80\x98football field\xe2\x80\x99 ng kanilang paaralan. Ang mga \xe2\x80\x98cheerleader trickers\xe2\x80\x99 ay may kaalaman sa pagsirko at himnastiko na kanila pang dinagdagan ng mga galaw ng \xe2\x80\x98tricking\xe2\x80\x99.\n_START_SECTION_\nSabayang Tricking\n_START_PARAGRAPH_\nAng mga \xe2\x80\x98trickers\xe2\x80\x99 ay hindi lamang bumubuo ng koponan at nag-eensayo ng sabay, nagtatanghal din sila ng sama-sama. Maraming koponan ang meron nang hinandang kilos upang ipalabas sa isang okasyon. Hindi lang nito pinapakilala ang kanilang koponan, naipapakilala din nila ang \xe2\x80\x98tricking\xe2\x80\x99 sa buong mundo. At sa mga kompetisyon, may mga \xe2\x80\x98trickers\xe2\x80\x99 na pumapares sa ibang \xe2\x80\x98trickers\xe2\x80\x99 at sabay na nagtatanghal gaya nila Steve Terada at Rudy Reynon na sabay na lumaban sa isang (musikal) \xe2\x80\x98open form\xe2\x80\x99."